# Reichssicherheitshauptamt

Reichssicherheitshauptamt pe RSHA (alamaneg a dalvez Ofis kreiz surentez ar Reich) a oa un aozadur krouet gant ar Reichsführer-SS Heinrich Himmler d'ar 27 a viz Gwengolo 1939 dre gendeuziñ an Hauptamt Sicherheitspolizei (ofis kreiz ar polis hag ar surentez, ennañ ar Gestapo hag ar c'h/Kripo) hag ar SD (ofis kreiz ar surentez). Pal an aozadur a oa stourm ouzh «enebourien ar Reich» hag ar re a veze graet «mall-e-goll» anezho. Diwar 1941 e voe aozet forbannañ ha lazhañ Yuzevien Europa gant RSHA, dre genlabour gant pennoù-bras an SS ha re polis (HSSPF) ar broioù ma oa ar Yuzevien o chom.
E penn RSHA e voe an SS-Obergruppenführer Reinhard Heydrich betek e vuntr d'ar 4 a viz Even 1942, ha goude-se an SS-Obergruppenführer Ernst Kaltenbrunner betek dibenn ar brezel.

## Aozañ

E Berlin e oa an aozadur kreiz, hag a oa rannet e seizh rann (Ämter). E teir rann e oa rannet an aozadur rannvroel : rann ar Reich, rann an tiriadoù aloubet, rann an tiriadoù argadet ma veze kaset an Einsatzgruppen, dindan renerezh Reinhard Heydrich:
| Rann (Amt) | Perzhioù | Pennoù |
| Rann I | Aozañ hag implijidi | SS-Brigadeführer Bruno Streckenbach |
| Rann II | Melestradur hag armerzh | SS-Standartenführer Dr. Hans Nockemann |
| Rann III | SD-Inland Titouriñ ha surentez - diabarzh stag ouzh NSDAP a rae war-dro an Alamaned a-fet etniezh, e diavaez harzoù ar Reich hag a-raok ar stagerezhioù | SS-Standartenführer Otto Ohlendorf |
| Rann IV | Gestapo Polis kuzh ar Stad | SS-Brigadeführer Heinrich Müller AN SS-Sturmbannführer Adolf Eichmann, hag eñ e penn ar rann IV B-4 Judenangelegenheiten, Räumungsangelegenheiten a lakaas an diskoulm diwezhañ e pleustr. Rannoù all a oa gouestlet d'an Iliz, d'ar frañmasoned, da evezhiañ an harzoù, d'an enepspiañ (Horst Kopkow e penn IV A 2). |
| Rann V | Kripo Polis an torfedoù | SS-Brigadeführer Artur Nebe |
| Rann VI | SD-Ausland Titouriñ ha surentez - diavaez stag ouzh NSDAP Spierezh diavaez hag enepspierezh | SS-Brigadeführer Heinz Jost, ha goude SS-Brigadeführer Walter Schellenberg (gwelout ivez Obersturmbannführer Wilhelm Höttl) |
| Rann VII | Dielloù ha meizañ ar bed (propaganda, ideologiezh, dielloù…) | SS-Standartenführer Pr. Franz A. Six |
Diwar c'houlenn e veze kaset soudarded gant RSHA da sikour pennoù ar polis hag an SS.

## RSHA IV

Ar pevare rann a oa hini ar Gestapo renet gant SS-Brigadeführer Heinrich Müller. Unan eus ar re vrudetañ eo, rak gant hec'h izili eo e voe aozet ar Shoah.
Enni e laboure an SS-Sturmbannführer Adolf Eichmann (rann 4 B-4 e-karg eus an «aferioù yuzev»).
Rannoù all a oa gouestlet d'an Iliz, d'ar frañmasoned, da evezhiañ an harzoù, d'an enepspiañ (Horst Kopkow pour le IV A 2).
Gant testeni an Hauptsturmführer Dieter Wislicenye ouezer piv a oa e karg e rann Eichmann:
* Wisliceny e Slovakia
* Siegfried Seidl, hag a voe e penn kamp-kreizennañ Theresienstadt
* Franz Abromeit e Kroatia
* Theodor Dannecker e Bulgaria (Dannecker a voe e penn kamp Drancy betek miz Gouere 1942, e 1943 e voe kaset da Vulgaria, e dibenn 1943-penn-kentañ 1944 e voe kaset da Italia ha goude-se da Hungaria)
* Brunner e Bro-C'hall (e penn kamp Drancy), Gres ha Slovakia
* Krumey e Łódź, Vienna ha goude-se Hungaria
* Anton Burger e Theresienstadt hag en Aten e 1944
Meneget e voe ivez an Untersturmführer Richard Hartenberger hag an Hauptsturmführer Franz Novak gant Wisliceny.

## Notennoù

* ↑ Raul Hilberg la destruction des Juifs d'Europe, Folio/Histoire, Gallimard 1991 p.246
* 1 2 Affidavit of Dieter Wisliceny Source: Nazi Conspiracy and Aggression. Volume VIII. USGPO, Washington, 1946/pp.606-619. [This affidavit is substantially the same as the testimony given by Wisliceny on direct examination before the International Military Tribunal at Nurnberg, 3 January 1946.]
a vo kavet e Wikimedia Commons.